બોર્ડર પરનો કોઈ સૈનિક રાત્રિની ડ્યુટી કરતાં સુઈ જાય તો તેને અદૃશ્ય થાપટ પડતી. કોઈ દુશ્મન સૈનિક ભારતીય સેનામાં ઘૂસી આવે તો તેને અવરોધતા. આ રીતે પોતાની ડ્યુટીનો પરચો આપતા. આવા ચમત્કારોને લીધે તેમના સાથીદારોએ ભારતીય લશ્કરની સ્વિકૃતિથી ગંગટોકમાં જેલેપ્લા ઘાટ અને નાથુલા ઘાટની વચ્ચે ૧૩૦૦૦ ફૂટનીઉંચાઈ પર તેમના બંકરની જગ્યામાં સને ૧૯૮૨માં એક મંદિર બનાવ્યું. જેમાં તેમનો બધો જ સર-સામાન, વર્દી, બિસ્તરો, પાણીની બોટલ,જૂતાં, હેટ વગેરે રાખવામાં આવેલા છે. તેમનાં જૂતાંને દરરોજ પોલીસ કરવામાં આવે છે. પરંતુ રોજ રાતે તેમની ડ્યૂટી પૂરી થતાં સવારે જૂતાં પર કીચડ જામેલો હોય છે. બિસ્તરો વિખરાયેલો હોય છે. બૂટને ચોંટેલો કાદવ સરહદના નાળાનો હોવાનું જણાઈ આવેલું છે.